Cirographum ABCD. Ego Gaufridus Dalmacius do et concedo Deo et sanctę Marie, et monachis de Firmitate abbatię videlicet et grangiis eorum, laudante uxore mea Engeltrude, omnes usus necessarios ad pastus peccorum et animalium in omni potestate Marcelliaci, salvo jure canonicorum Grannopolitanorum extra terminos inferius annotatos circa Marcelliacum, sicut videlicet vadit via a ponte Bondum apud sanctum Privatum, et sicut aqua de Malonna portat versus malam charreriam, et sicut via male Charrerie tendit ad viam venientem a sancto Privato apud Monestei. Si forte peccora terminos istos transierint et dampnum aliquod intulerint, pro dampni estimatione, sine alia occasione, dimittantur. Do etiam in bosco Bougie usus omnium lignorum viridium et siccorum, preter quercus virides, et de ipsis quercubus ad faciendas retortas quales duo homines torquere possunt, et infra. In isto quoque et maliis boscis opilionibus eorum manentibus ibi concedo usus ad faciendos burgos, et cetera necessaria accipere. Concedo quoque omnes usus necessarios in manso Roberti de Vavra, absque dampno pratorum et frugum, et duas rellias ferri, et quicquid habeo in manso Borget de Chasul, et in prato quod habebant a Roberto de Bixe sine ulla retentione, et tuicionem contra omnes homines ex his omnibus in quantum justicia exegerit promitto. Si que autem inter nos querele fuerant invicem, benigne et bona fide condonate sunt. Ex hoc, dederunt mihi monachi D solidos, et uxori mee XL, et promisi eis ne aliam gentem de aliqua religione, super eorum usus inducerem. Ex hac autem conventionem cartam scribere mandavi, anno dominice Incarnationis Mo Co LXXXIo, et sigillis episcopi Cabilonensis, et comitis Cabilonensis, et meo, munire feci. Testes : Hugo de Reins canonicus; Gaufridus presbyter de Jamblia; Hugo Daugio; Bartholomeus de Genestei; Stephanus de Reins; Stephanus prepositus de Marcille; Ansericus; et Hugo de Bixe, monachus Firmitatis. Hoc autem totum absque reclamatione et calumpnia, laudaverunt atque concesserunt filii mei : Hugo, Rainaldus, et Gaufridus. Testes : Bernardus de Buxi; Stephanus de Reins; Petrus, presbyter sancte Marie de bosco; Herneius, monachus Firmitatis.